**OPĆINA NEGOSLAVCI**

**OPĆINSKI NAČELNIK**

**GODIŠNJE IZVJEŠĆE 2024. GODINE O PROVEDBI PROVEDBENOG PROGRAMA OPĆINE NEGOSLAVCI ZA RAZDOBLJE 2021. DO 2025. GODINE**

**OPĆINSKI NAČELNIK:**

Dušan Jeckov

31.01.2025. godine

**1. Pregled stanja**

Obveza izrade i donošenja Godišnjeg izvješća o provedbi provedbenog programa jedinica lokalne samouprave (u daljem tekstu: Godišnje izvješće) je propisana člankom 14., stavkom 1. Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 44/23).

Godišnje izvješće o provedbi provedbenih programa jedinica lokalne i područne (regionalne) samouprave je izvješće o napretku u provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja koje izvršno tijelo JLP(R)S u suradnji s nadležnim regionalnim odnosno lokalnim koordinatorom, izrađuje u skladu s Uputama za izradu polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave. Godišnje izvješće se izrađuje za razdoblje od 01. siječnja do 31. prosinca.

Godišnje izvješće za 2024. godinu Općine Negoslavci je izrađeno u skladu sa Uputama za izradu polugodišnjeg i godišnjeg izvješća o provedbi provedbenog programa jedinica lokalne i područne (regionalne) samouprave. U skladu sa Uputama, Godišnje izvješće se sastoji od tekstualnog dijela i tabličnog dijela.

U skladu sa člankom 26. Zakona o sustavu strateškog planiranja i upravljanju razvojem Republike Hrvatske („Narodne novine“ broj 123/17) i člankom 2., točkom 9. Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“ broj 89/18), Općinski načelnik Općine Negoslavci je dana 30.12.2021. godine donio Provedbeni program Općine Negoslavci za razdoblje 2021 .- 2025. godine (u daljem tekstu: Provedbeni program).

U provedbenom razdoblju Općina Negoslavci je bila aktivna na području provođenja projekata, odnosno mjera planiranih u Provedbenom programu.

Mjere „Rekonstrukcija nerazvrstanih cesta” i „Uklanjanje divlje deponije Grabovo” su u potpunosti provedene 2023. godine. Mjera „Uređenje groblja” je provedena, uglavnom u 2023. godini, dok je u 2024. izvršena samo sanacija zida groblja. Mjera „Uređenje NK Negoslavci – izgradnja teretane” je provedena 2024. godine. U 2024. godini u okviru mjere proveden je projekat „Sanacija i uređenje nogometne svlačionice i uređenje okoliša svlačionice”. Mjera „Uređenje centra općine i izgradnja parkinga” je u tijeku. U okviru mjere projekat „Rekonstrukcija komunalne infrastrukture u užem središtu naselja Negoslavci, faza II” i projekat „Izgradnja parkirališta u užem središtu naselja Negoslavci” su provedeni 2024. godine. Što se tiče mjere „Sufinanciranje kupnje kuća i poticanje gospodarskog razvoja”, u okviru navedene mjere 2024. godine je provedeno sufinanciranje gospodarskoj razvoja na području Općine Negoslavci za 2024. godinu.

Posebno smo bili aktivni na području prijave na natječaje nadležnih organa radi sufinanciranja projekata.

**2. IZVJEŠĆE O NAPRETKU MJERA**

**2.1. Analiza statusa provedbe mjera**

U Provedbenom programu je predviđeno sedam mjera razvoja. Četiri mjere su provedene, a tri su statusa „U TIJEKU”.

Stanje provedbi mjera do danas je kako slijedi.

Tablica: Status provedbe mjera

|  |  |  |
| --- | --- | --- |
| **Redni broj mjere** | **Naziv mjera i aktivnosti** | **Status provedbe mjere** |
| 1. | Promet i održavanje javnih prometnica – 1.1. Rekonstrukcija nerazvrstanih cesta | PROVEDENO |
| 2. | Uređenje naselja i stanovanja – 2.1. Uređenje centra općine i izgradnja parkinga | U TIJEKU |
| 3. | Zaštita i unaprjeđenje prirodnog okoliša – 3.1. Uklanjanje divlje deponije Grabovo | PROVEDENO |
| 4. | Komunalno gospodarstvo – 4.1. Uređenje groblja | PROVEDENO |
| 5. | Kultura, sport i tjelesna kultura – 5.1. Uređenje NK Negoslavci – izgradnja teretane | PROVEDENO |
| 6. | Briga o djeci – 6.1. Izgradnja i opremanje dječjeg vrtića | U TIJEKU |
| 7. | Demografija – 7.1. Sufinanciranje kupnje kuća i poticanje gospodarskog razvoja | U TIJEKU |

**2.2. Podaci o proračunskim sredstvima**

|  |  |  |
| --- | --- | --- |
| **Naziv mjera i aktivnosti** | **Utrošena sredstva u provedbi mjera u godišnjem razdoblju** | **Iznos utrošenih proračunskih sredstava** |
| Promet i održavanje javnih prometnica – 1.1. Rekonstrukcija nerazvrstanih cesta | - | Mjera je u potpunosti provedena 2023. godine. |
| Uređenje naselja i stanovanja – 2.1. Uređenje centra općine i izgradnja parkinga | 61.528,69 EUR | Mjera je u tijeku.  1. Projekt „Rekonstrukcija komunalne infrastrukture u užem središtu naselja Negoslavci, faza II” je ponovo počeo te je proveden u 2024. godini. Ukupno je utrošeno 36.481,69 EUR (32.516,69 EUR izvođač radova Cestorad d.d. Vinkovci + 3.240,00 EUR nabava i ugradba klupa i koševa Stilequipment d.o.o. Vinkovci + 725,00 EUR stručni nadzor Videković d.o.o. Vinkovci )  2. Projekat „Izgradnja parkirališta u užem središtu naselja Negoslavci” k.č. br. 1945 k.o. Negoslavci je započeo 2023. godine, a završio je 2024. godine. 2024. godine je utrošen iznos od 25.047,00 EUR za izvršitelja radova Cestorad d.d. Vinkovci. |
| Zaštita i unaprjeđenje prirodnog okoliša – 3.1. Uklanjanje divlje deponije Grabovo | - | Mjera je u potpunosti provedena 2023. godine. |
| Komunalno gospodarstvo – 4.1. Uređenje groblja | 9.308,50 EUR | Mjera je provedena.  2024. godine je obnovljen zid na groblju, koji je srušen olujnim nevremenom. Sanaciju je izvršio Pro-team d.o.o. Vukovar pri čemu je utrošeno ukupno 9.308,50 EUR. |
| Kultura, sport i tjelesna kultura – 5.1. Uređenje NK Negoslavci – izgradnja teretane | 24.505,14 EUR | Mjera je provedena.  Projekat „Sanacija i uređenje nogometne svlačionice i uređenje okoliša svlačionice”, k.č.1612/2, je proveden u cijelosti. Projekat je započeo i završio 2024. godine. Utrošeno je ukupno 25.505,14 EUR (392,61 EUR[[1]](#footnote-2) za izradu projektne dokumentacije Videković d.o.o. Vinkovci + 23.412,53 EUR za izvođača obrt graditeljstvo Pandurović + 700,00 EUR za izvršeni stručni nadzor Videković d.o.o. Vinkovci). Mjera se nastavlja i 2025. godine. |
| Briga o djeci – 6.1. Izgradnja i opremanje dječjeg vrtića | 1.175,00 EUR | Mjera i projekat su u tijeku. Cjelokupni projekat „Izgradnja dječjeg vrtića i javnog parkirališta“ je započeo 2021. godine. 2024. godine je utrošeno 1.175,00 EUR za Videković d.o.o. Vinkovci za izradu projekta „Izgradnja I faza radova na izgradnji dječjeg vrtića u Negoslavcima”, međutim, nije izabran ponuditelj te se projekat nastavlja u 2025. godini. |
| Demografija – 7.1. Sufinanciranje kupnje kuća i poticanje gospodarskog razvoja | 3.680,04 EUR | Mjera je u tijeku.  Početkom 2024. godine je započeo „Program poticanja gospodarskog razvoja na području Općine Negoslavci za 2024. godinu”, a završio je tijekom iste godine. Na obrtnike i poduzetnika sa područja Općine Negoslavci ukupno je dodijeljeno 3.680,04 EUR i to za ugostiteljski obrt Caffe bar Boem. |
| **Ukupno utrošeno** | 100.197,37 EUR | |

**2.3. Zaključak o ostvarenom napretku u provedbi mjera**

Napredak u provedbi mjera je prisutan gotovo u svakoj od planiranih sedam mjera.

1. Mjera sanacije i izgradnje cesta je u potpunosti provedena 2023. godine.

2. U mjeri uređenja centra općine i izgradnji parkinga je prisutan napredak.

U potpunosti je proveden projekat „Rekonstrukcija komunalne infrastrukture u užem središtu naselja Negoslavci faza II” na k.č.br. 1942/2. Projekat se odnosi na sanaciju platoa i nogostupa u blizini spomenika NOB-a, sanaciju i ličenje spomenika NOB-a te ugradnju klupa i koševa pokraj spomenika.

Projekat omogućuje uređenje spomenika i područja oko spomenika NOB-a, bolju prohodnost i poboljšan estetski dojam spomenika i centra Negoslavaca.

Proveden je projekat „Izgradnja parkirališta u užem središtu naselja Negoslavci” k.č. br. 1945 u kojem je izgrađen parking u Željezničkoj ulici pored crkve u Negoslavcima. Projekat omogućuje poboljšanje komunalnih usluga i standarda građana na području Općine Negoslavci.

U planu je daljnje uređenje centra naselja Negoslavci.

3. Mjera sanacije divlje deponije Grabovo je provedena.

Mjera je u potpunosti provedena 2023. godine.

4. Mjera uređenja groblja je provedena.

Mjera je provedena.

2024. godine je obnovljen zid na groblju u Negoslavcima.

Uspostavljeno je u potpunosti uređeno stanje groblja.

5. Mjera uređenja NK Negoslavci – izgradnja teretane je u potpunosti provedena.

Na zgradi nogometnog igrališta k.č.br. 1612/2, k.o. Negoslavci, su izvršeni zahvati na sanaciji i uređenju nogometne svlačionice i uređenju okoliša svlačionice.

6. Mjera izgradnje vrtića je u procesu provođenja.

U 2024. godini je poništen postupak izbora najpovoljnije ponude, jer najpovoljnija ponuda je veća od procjenjenog vrijednosti nabave. Nadamo se da će se projekat provesti u 2025. godini.

Provođenje projekta i mjere će omogućiti izgradnju kvalitetne zgrade vrtića i parkinga za potrebe ne samo vrtića, već i planirane sportske dvorane na obližnjoj katastarskoj čestici, tj. k.č.br. 680. Izgradnja vrtića će biti veliki korak u uređenju Općine Negoslavci, jer će naselje Negoslavci prvi put imati vlastitu zgradu vrtića.

7. Mjera sufinanciranja kupnje kuće i poticanja gospodarskog razvoja je djelomično provedena.

2024. godine je započeo i završio „Program poticanja gospodarskog razvoja na području Općine Negoslavci za 2024. godinu”. Tom prilikom dodijeljeno je 3.680,04 EUR.

U 2024. godini nije proveden program sufinanciranja mladih i mladih obitelji.

**2.4. Preporuke za otklanjanje prepreka u postignuću ključnih točaka ostvarenja**

Napredak u provedbi planiranih mjera se ostvaruje postepeno. Nisu zapažene neke određene poteškoće u provedbi planiranih mjera. Zbog našeg iskustva u provođenju projekata, prilično neizmjenjenih okolnosti vezanih za projekte i dobre suradnje sa nadležnim institucijama na području pomoći ka ostvarenju sufinanciranja iz programa ministarstava, nisu zamjećene prepreke u postignuću zacrtanih ciljeva u ostvarenju planiranih mjera.

**3. Doprinos ostvarenju ciljeva javnih politika**

Planiranim mjerama Općine Negoslavci se pored navedenog, ujedno ostvaruju i ciljevi Nacionalne razvojne strategije Republike Hrvatske do 2030. godine („Narodne novine“ broj 13/21).

1. Mjerom sanacije i izgradnje cesta ostvaruje se strateški cilj 10. predviđen u Nacionalnoj razvojnoj strategiji Republike Hrvatske do 2030. godine (u daljem tekstu: NRS), pod nazivom „Održiva mobilnost“ te ujedno strateški cilj 12. „Razvoj potpomognutih područja i područja s razvojnim posebnostima“.

Mjera je u potpunosti provedena 2023. godine.

2. Mjerom uređenja centra općine i izgradnje parkinga se ostvaruje cilj 10. NRS-a „Održiva mobilnost“ i cilj 12. „Razvoj potpomognutih područja i područja s razvojnim posebnostima“. Izvršeno je kvalitetno uređenje centra putem uređenja spomenika NOB-a u centru, rekonstrukcije platoa i staze pokraj spomenika te postavljanje klupa i koševa pokraj spomenika u centru naselja.

Izvršena je izgradnja parkinga u Željezničkoj ulici u Negoslavcima, što pridonosi poboljšanju komunalnih usluga, razvoju naselja i povećanju standarda građana.

U planu je daljnje uređenje centra Negoslavaca.

3. Mjerom sanacije divlje deponije Grabovo se ostvaruje cilj 8. NRS-a „Ekološka i energetska tranzicija i bolji položaj obitelji“.

Mjera je u potpunosti provedena 2023. godine.

4. Mjerom uređenja groblja na području Općine Negoslavci se ostvaruje cilj 12. NRS-a "Razvoj potpomognutih područja i područja s razvojnim posebnostima".

Mjera uređenja groblja je provedena. Rekonstrukcija komunalne infrastrukture – uređenje groblja, uključuje rekonstrukciju nogostupa, postavljanje ograde, sanaciju pristupne ceste, malu komunalnu infrastrukturu, postavljanje vrtnog hidranta i hortikulturu, što doprinosi sveukupnom, urednom i ravnomjernom izgledu groblja.

5. Mjerom uređenja zgrade NK Negoslavci i izgradnjom teretane, se doprinosi ispunjenju 5. cilja NRS-a „Zdrav, aktivan i kvalitetan život“.

Mjera je provedena. Sanirana i uređena je unutrašnjost svlačionice i uređena je okoliš svlačionice zgrade NK Negoslavci.

Mjerom se omogućuje poticanje zdravlja, tjelesne kulture i sportskih aktivnosti stanovnika Negoslavaca te omogućuje povećani standard i kvalitet praćenja utakmica.

6. Mjerom izgradnje vrtića se doprinosi ispunjenju 6. cilja NRS-a „Demografska revitalizacija i bolji položaj obitelji” i cilj 12. "Razvoj potpomognutih područja i područja s razvojnim posebnostima".

Izgradnja zgrade vrtića i parkinga na k.č. br. 680, k.o. Negoslavci je u procesu provođenja. Provođenje mjere je veliki doprinos u uređenju Općine Negoslavci i mjera doprinosi ublažavanju negativnih demografskih trendova i uspostavljanju poticajnog okruženja za obitelji.

7. Mjerom sufinanciranja kupnje kuća i poticanja gospodarskog razvoja se doprinosi ostvarenju sljedećih ciljeva: cilj 6. NRS-a „Demografska revitalizacija i bolji položaj obitelji“ i cilj 1. „Konkurentno i inovativno gospodarstvo“.

2024. godine je započeo i završio „Program poticanja gospodarskog razvoja na području Općine Negoslavci za 2024. godinu”. Sufinanciranje obrtnika i poduzetnika sa područja Negoslavaca je od strateškog značaja za Općinu Negoslavci, jer doprinosi ekonomskom razvoju Općine, potiče zapošljavanje, smanjujući stopu nezaposlenosti kako na lokalnoj, tako i na županijskom i državnoj razini, te posredno doprinosi poboljšanju demografskog stanja na lokalnoj i široj razini.

2024. godine nije proveden program sufinanciranja kuće za mlade i mlade obitelji.

**KLASA:** 302-02/21-01/01

**URBROJ:** 2196-19-01-25-09

**Negoslavci,** 31.01.2025. godine

**OPĆINSKI NAČELNIK:**

Dušan Jeckov

1. Troškovi izrade projektne dokumentacije su plaćeni u kompletu sa troškovima izrade projektne dokumentacije za „Uređenje okoliša i pristupa malonogometnom igralištu u Negoslavcima” i „Izgradnja I – faza radova na izgradnji dječjeg vrtića u Negoslavcima” u ukupnom iznosu od 1.175,00 EUR. [↑](#footnote-ref-2)